|  |  |
| --- | --- |
|  |  |
|  |

На основу одредаба члана 18. Закона о кинематографиjи („Службени гласник РС”, бр. 99/11, 2/12 и 46/2014), Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе („Службени гласник РС”, бр. 105/2016 и 112/2017) и Упутства о додели средстава Филмског центра Србиjе бр. 03-220 од 21.2.2022. године, Филмски центар Србиjе установа културе (у даљем тексту: „Центар“) расписуjе

**Конкурс за финансирање и суфинансирање пројеката у кинематографији за 2023. годину у категорији: Финансирање унапређења и развоја филмских сценарија**

ОПШТЕ ОДРЕДБЕ

Овим конкурсом се суфинансирају пројекти у кинематографији за 2023. годину у категорији: Финансирање унапређења и развоја филмских сценарија, који се бирају на основу критеријума из овог конкурса чиме се директно средства конкурса усмеравају на стварање и промовисање производа од културног значаја.

Право учешћа на конкурсу имају **искључиво физичка лица, држављани Републике Србије** (у даљем тексту: „Сценаристи”).

Право учешћа на конкурсу немају:

– Сценаристи – добитници средстава по ранијим конкурсима који нису испунили доспеле обавезе из или у вези са конкурсом и уговором закљученим на основу конкурса, односно обавезе настале као последица раскида уговора закљученог на основу конкурса и/или учесницима у реализацији подржаних пројеката, као и лица повезана са њима, док те обавезе не измире;

– Сценаристи којима је изречена мера забране учествовања на конкурсима у области кинематографије, као и са њима повезана лица, до истека периода за који је изречена забрана;

– Сценаристи који аплицирају на конкурс са сценаријом за наручени филм, сценаријом за наставни филм, сценаријом за филм намењен маркетингу и реклами, као и сценаријом за филм са порнографским садржајем, садржајем којим се заговара или подстиче дискриминација, мржња или насиље против лица или групе лица због њиховог припадања или неприпадања некој раси, вери, нацији, етничкој групи, полу, сексуалној опредељености или неком другом личном својству.

КОНКУРСНА ДОКУМЕНТАЦИЈА

Учесници конкурса дужни су да уз конкурсну пријаву, доставе следећу конкурсну документацију:

* синопсис **(до 1 стране)**; сценослед или треатмент обима до 15 куцаних страна (фонт: COURIER; величина слова: 12; проред: 1,5) (у даљем тексту: „Сценаристичка грађа“), уз услов да учесник конкурса у моменту подношења пријаве на конкурс поседује искључиво сценаристичку грађу која до тада није експлоатисана од стране аутора, нити постоји у форми сценарија;
* ауторску експликацију;
* биографију аутора;
* оверену изјаву, којом под материјалном и кривичном одговорношћу сценариста изјављује да је ауторско дело којим учествује на конкурсу искључиво његово ауторско дело, да исто до сада није искоришћавано од стране аутора, нити постоји у форми сценарија, као и да ауторска права нису пренета на неко друго лице у било ком обиму;
* очитану личну карту.

ТРАЈАЊЕ ЈАВНОГ КОНКУРСА

Конкурс је отворен месец дана од дана јавног објављивања у “Вечерњим новостима“, односно  до 6. октобра 2023. године.

Пријавни формулар и конкурсна документација достављају се на српском језику у

електронској форми у ПДФ формату на електронску адресу Центра: **konkurs2023@fcs.rs**  са обавезном назнаком назива пројекта и конкурса за који се пројекат пријављује, у subject-у.

Формулар конкурсне пријаве доступан је на интернет страници Филмског центра Србије **(**[**www.fcs.rs**](http://www.fcs.rs/)**).**

Пријаве које нису предмет јавног конкурса, неблаговремене и непотпуне пријаве и пријаве које нису поднете на прописаном формулару неће се разматрати.

ДОНОШЕЊЕ ОДЛУКЕ

Одлука о избору пројеката биће донета у складу са критеријумима за избор пројеката у кинематографији који се финансирају и суфинансирају из буџета Републике Србије утврђеним Законом о кинематографији („Сл. гласник РС“, бр. 99/2011, 2/2012 – испр. и 46/2014 – одлука УС) и Уредбом о критеријумима, мерилима и начину избора пројеката у култури који се финансирају и суфинасирају из буџета Републике Србије, аутономне покрајине, односно јединице локалне самоуправе („Сл. гласник РС“, бр. 105/2016 И 112/2017), и то:

1) оригиналност, аутентичност идеје, теме и садржаја сценарија;

2) иновативност, убедљивост сценарија и допринос развоју филмског језика;

3) наративна структура сценарија, карактеризација ликова и уверљивост дијалога;

4) оцена доприноса значају домаће кинематографије;

5) допринос сценарија у представљању духа времена;

6) очекивана привлачност филма за домаћи и међународни културни простор;

7) успешност претходних филмских пројеката редитеља филма (гледаност, учешће на фестивалима, награде);

8) изводљивост пројекта: буџет, сложеност снимања, план и термини снимања;

9) учешће страних продуцената у пројекту;

10) усклађеност пројекта са општим интересом у култури и циљевима и приоритетима конкурса;

11) квалитет и садржајна иновативност пројекта;

12) капацитети потребни за реализацију пројекта и то:

(а) стручни, односно уметнички капацитети,

(б) неопходни ресурси;

13) финансијски план – разрађеност, усклађеност са планом активности пројекта, економичност и укљученост више извора финансирања;

14) степен утицаја пројекта на квалитет културног живота заједнице.

Конкурсна комисија у року од 60 дана од затварања конкурса доноси предлог о избору пројеката по расписаном јавном конкурсу и доставља га Управном одбору. На основу предлога конкурсне комисије, Управни одбор Центра доноси одлуку о избору пројеката и додели средстава за суфинансирање изабраних пројеката у року од 15 дана од доношења предлога комисије.

Добитници финансијских средстава по овом конкурсу дужни су да, уколико Филмски центар Србије ангажују стручњаке из области драматургије и писања сценарија ради драматуршког консултантског рада, активно учествују у том консултантском раду и и поступају у складу са смерницама ангажованих стручњака.

Са изабраним сценаристима биће закључени уговори.

ОСТАЛЕ ИНФОРМАЦИЈЕ

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају овде наведене услове расписаног конкурса.

Конкурсна документација се не враћа.

Све додатне информације и објашњења од значаја за спровођење поступка конкурса могу се добити путем телефона број: 011 2625-131, или путем електронске поште на: **konkurs2023@fcs.rs.**